./data/phi0474/phi013/phi0474.phi013.perseus-lat2.xml
M. Tullius Cicero
Lucius Caesar, vir fortissimus et amantissimus rei publicae,							crudelior nudius tertius visus est, cum sororis suae, feminae								lectissimae, virum praesentem et audientem vita privandum esse dixit, cum							avum suum iussu consulis interfectum filiumque eius impuberem legatum a							patre missum in carcere necatum esse dixit  quorum quod simile factum, quod initum							delendae rei publicae consilium? largitionis voluntas tum in							re publica versata est et partium quaedam contentio  atque illo tempore huius avus Lentuli, vir clarissimus, armatus Gracchum est persecutus  ille etiam grave							tum volnus accepit, ne quid de summa rei publicae minueretur; hic ad evertenda fundamenta rei								publicae Gallos arcessit, servitia							concitat, Catilinam vocat, attribuit nos trucidandos Cethego et ceteros							civis interficiendos Gabinio, urbem inflammandam Cassio, totam Italiam vastandam diripiendamque Catilinae 								vereamini minus censeo ne in hoc scelere tam immani ac nefando aliquid severius statuisse videamini: multo magis est verendum ne remissione							poenae crudeles in patriam quam ne severitate animadversionis nimis							vehementes in acerbissimos hostis fuisse videamur